Oswald Chambers: Vreugde - Krag In Die Here - Ontdek die wysheid van Oswald Chambers, skrywer van "My Utmost for His Highest", in hierdie skatkis van insigte oor vreugde. Elke oordenking bevat aanhalings deur Chambers, asook vrae vir jou eie persoonlike besinning. Soos hy jou met sy eenvoudige en direkte Bybelse wysheid inspireer en uitdaag, sal jy vind dat jy meer tyd wil afstaan om met God te kommunikeer.
Oswald Chambers: Vreugde - Krag In Die Here
Dag 4 van 30 • Vandag se leesstuk
Jesus se vreugde lê daarin om te weet dat die volle krag van Sy geaardheid so in harmonie met sy Vader was dat Hy Sy Vader se wil met vreugde gedoen het. Sommige van ons is traag om God se wil te doen; ons doen dit asof ons skoene van yster en lood gemaak is; ons doen dit met 'n groot sug en met die hoeke van ons monde wat hang, asof Sy wil die moeilikste ding op aarde is. Maar wanneer ons eie wil reggehelp word en in harmonie met God gebring word, is dit 'n vreugde, 'n oorvloedige vreugde om God se wil te doen.
Praat met die heiliges oor lyding en hulle kyk jou verbaas aan. "Lyding? Watter lyding?" Lyding hang van interpretasie af. Vir die heilige is daar 'n oorweldigende genot in God; nie genot in lyding nie, maar as God se wil ons deur lyding moet lei, is daar genot in Sy wil.
Oordenkingsvrae: Hoekom is ek traag om God se wil te doen? Watter valse geloof laat my dink dat God my nie gelukkig wil hê nie? Wanneer het ek die vreugde ervaar om God se wil te doen?
Aanhalings uit: "The Moral Foundations of Life", © Discovery House Uitgewers